CELEX: 32018D1099
Language: fi
Date: 2018-08-01 00:00:00
Title: Komission täytäntöönpanopäätös (EU) 2018/1099, annettu 1 päivänä elokuuta 2018, neuvoston direktiivin 2003/85/EY liitteen XI muuttamisesta siltä osin kuin on kyse niiden laboratorioiden luettelosta, joilla on lupa käsitellä eläviä suu- ja sorkkatautiviruksia, sekä komission täytäntöönpanopäätöksen (EU) 2018/136 muuttamisesta siltä osin kuin on kyse suu- ja sorkkatautia varten nimetyn Euroopan unionin vertailulaboratorion nimestä (tiedoksiannettu numerolla C(2018) 4987) (ETA:n kannalta merkityksellinen teksti.)

3.8.2018   
               
               
                  FI
               
               
                  Euroopan unionin virallinen lehti
               
               
                  L 197/11
               
            
         KOMISSION TÄYTÄNTÖÖNPANOPÄÄTÖS (EU) 2018/1099,
         annettu 1 päivänä elokuuta 2018,
         neuvoston direktiivin 2003/85/EY liitteen XI muuttamisesta siltä osin kuin on kyse niiden laboratorioiden luettelosta, joilla on lupa käsitellä eläviä suu- ja sorkkatautiviruksia, sekä komission täytäntöönpanopäätöksen (EU) 2018/136 muuttamisesta siltä osin kuin on kyse suu- ja sorkkatautia varten nimetyn Euroopan unionin vertailulaboratorion nimestä
         
            
               (tiedoksiannettu numerolla C(2018) 4987)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisön toimenpiteistä suu- ja sorkkataudin torjumiseksi, direktiivin 85/511/EY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta 29 päivänä syyskuuta 2003 annetun neuvoston direktiivin 2003/85/EY (1) ja erityisesti sen 67 artiklan 2 kohdan ja 69 artiklan 1 kohdan,
         sekä katsoo seuraavaa:
         
                     (1)
                  
                  
                     Direktiivissä 2003/85/EY säädetään torjunnan edellyttämistä vähimmäistoimenpiteistä suu- ja sorkkataudin puhjetessa ja tietyistä ennalta ehkäisevistä toimista, joiden tarkoituksena on parantaa toimivaltaisten viranomaisten ja kotieläintuottajien tietämystä suu- ja sorkkataudista sekä parantaa tautiin liittyvää valmiusastetta.
                  
               
                     (2)
                  
                  
                     Direktiivissä 2003/85/EY säädettyihin ennalta ehkäiseviin toimenpiteisiin sisältyy vaatimus, että eläviä suu- ja sorkkatautiviruksia käsitellään tutkimusta, diagnosointia tai rokotteen valmistusta varten vain hyväksytyissä laboratorioissa, jotka luetellaan kyseisen direktiivin liitteessä XI.
                  
               
                     (3)
                  
                  
                     Direktiivin 2003/85/EY liitteessä XI olevassa A osassa luetellaan kansalliset laboratoriot, joilla on lupa käsitellä eläviä suu- ja sorkkatautiviruksia tutkimusta ja diagnosointia varten. Kyseisessä liitteessä olevassa B osassa luetellaan laboratoriot, joilla on lupa käsitellä eläviä suu- ja sorkkatautiviruksia rokotteen valmistusta ja siihen liittyvää tutkimusta varten.
                     Alankomaat on toimittanut komissiolle hakemuksen, joka koskee sen suu- ja sorkkatautia käsittelevän, direktiivin 2003/85/EY liitteessä XI olevassa A osassa olevassa luettelossa mainitun kansallisen laboratorion nimen muuttamista muotoon ”Wageningen Bioveterinary Research (WBVR), Lelystad” organisaatiomuutosten vuoksi.
                     Belgia on myös toimittanut komissiolle hakemuksen, joka koskee sen suu- ja sorkkatautia käsittelevän, direktiivin 2003/85/EY liitteessä XI olevassa A osassa olevassa luettelossa mainitun kansallisen laboratorion nimen muuttamista. Belgian suu- ja sorkkatautia käsittelevästä kansallisesta laboratoriosta Veterinary and Agrochemical Research Centre (CODA-CERVA) on nyt tullut osa uutta Belgian liittovaltion tutkimuskeskusta Sciensanoa sen jälkeen, kun CODA-CERVA ja Scientific Institute of Public Health (WIV-ISP) yhdistyivät, mikä tuli voimaan 1 päivänä huhtikuuta 2018. Sciensano on ottanut vastuulleen kaikki sen edeltäjien, myös CODA-CERVA:n, oikeudet ja velvollisuudet.
                     Kreikka on toimittanut komissiolle hakemuksen, joka koskee sen suu- ja sorkkatautia käsittelevän, direktiivin 2003/85/EY liitteessä XI olevassa A osassa olevassa luettelossa mainitun kansallisen laboratorion nimen täydentämistä; se vastaa myös riketsioosin diagnosoimisesta.
                  
               
                     (4)
                  
                  
                     Yhdistyneessä kuningaskunnassa sijaitseva Pirbright Institute tarjoaa suu- ja sorkkatautia käsittelevän kansallisen vertailulaboratorion palveluita Bulgarialle, Kroatialle, Virolle, Suomelle, Irlannille, Latvialle, Liettualle, Maltalle, Portugalille, Slovenialle, Ruotsille ja Yhdistyneelle kuningaskunnalle, ja se on asianmukaisesti mainittu tällaisena laboratoriona direktiivin 2003/85/EY liitteessä XI olevassa A osassa olevassa luettelossa. Yhdistyneen kuningaskunnan annettua Euroopan unionista tehdyn sopimuksen 50 artiklan mukaisen ilmoituksen Yhdistynyt kuningaskunta ei ole enää Euroopan unionin jäsenvaltio 30 päivästä maaliskuuta 2019. Direktiivin 68 artiklan 2 kohdan mukaisesti Pirbright Institute ei voi enää tarjota suu- ja sorkkatautia käsittelevän kansallisen vertailulaboratorion palveluita Bulgarialle, Kroatialle, Virolle, Suomelle, Irlannille, Latvialle, Liettualle, Maltalle, Portugalille, Slovenialle ja Ruotsille 29 päivän maaliskuuta 2019 jälkeen.
                  
               
                     (5)
                  
                  
                     Oikeusvarmuuden vuoksi on tärkeää pitää direktiivin 2003/85/EY liitteessä XI olevassa A osassa oleva suu- ja sorkkatautia käsittelevien kansallisten laboratorioiden luettelo ajan tasalla. Sen vuoksi on tarpeen muuttaa kyseisten Belgian, Alankomaiden ja Kreikan kansallisten laboratorioiden nimi ja mainita Yhdistyneen kuningaskunnan Euroopan unionista eroamisen päivämäärä päivämääränä, johon asti Pirbright Institute voi tarjota suu- ja sorkkatautia käsittelevän kansallisen vertailulaboratorion palveluita muille jäsenvaltioille ja johon asti muut jäsenvaltiot voivat käyttää Pirbright Instituten suu- ja sorkkatautia käsittelevänä kansallisena vertailulaboratoriona tarjoamia palveluita.
                  
               
                     (6)
                  
                  
                     Direktiivin 2003/85/EY liitteessä XI olevassa B osassa olevassa luettelossa mainittuun laboratorioon, jolla on lupa käsitellä eläviä suu- ja sorkkatautiviruksia rokotteen valmistusta varten, vaikuttavien organisaatiomuutosten johdosta Alankomaat on toimittanut komissiolle hakemuksen, joka koskee sen alueella sijaitsevan kyseisen laboratorion nimen muuttamista muotoon ”Boehringer Ingelheim Animal Health Netherlands B.V.”.
                  
               
                     (7)
                  
                  
                     Sen vuoksi direktiivin 2003/85/EY liite XI olisi korvattava.
                  
               
                     (8)
                  
                  
                     Komission täytäntöönpanopäätöksellä (EU) 2018/136 (2) nimettiin konsortio ANSES & CODA-CERVA, jonka perustajia ovat Maisons-Alfortissa, Ranskassa, sijaitseva elintarvike-, ympäristö- sekä työterveys- ja työturvallisuusasioista vastaavan viranomaisen (ANSES) eläinten terveyttä käsittelevä laboratorio ja Ucclessä, Belgiassa, sijaitseva eläinlääkintä- ja maatalouskemikaalialan tutkimuskeskus (CODA-CERVA), Euroopan unionin vertailulaboratorioksi suu- ja sorkkatautia varten. On tarpeen muuttaa kyseinen täytäntöönpanopäätös siten, että siinä viitataan Sciensanoon CODA-CERVA:n sijasta. Sen vuoksi täytäntöönpanopäätöstä (EU) 2018/136 olisi muutettava.
                  
               
                     (9)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan direktiivin 2003/85/EY liite XI tämän päätöksen liitteen mukaisesti.
         
         
            2 artikla
            Korvataan täytäntöönpanopäätöksen (EU) 2018/136 1 artikla seuraavasti:
            
               
                  ”1 artikla
                  Nimetään konsortio ANSES & SCIENSANO, jonka perustajia ovat Maisons-Alfortissa, Ranskassa, sijaitseva Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale ja Ucclessä, Belgiassa, sijaitseva Laboratory for Exotic Viruses and Particular Diseases of the federal research centre Sciensano, Euroopan unionin vertailulaboratorioksi suu- ja sorkkatautia varten määräämättömäksi ajaksi.”
               
            
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 1 päivänä elokuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EUVL L 306, 22.11.2003, s. 1.
         
            (2)  Komission täytäntöönpanopäätös (EU) 2018/136, annettu 25 päivänä tammikuuta 2018, Euroopan unionin vertailulaboratorion nimeämisestä suu- ja sorkkatautia varten ja neuvoston direktiivin 92/119/ETY liitteen II muuttamisesta sian vesikulaaritautia koskevan Euroopan unionin vertailulaboratorion osalta (EUVL L 24, 27.1.2018, s. 3).
      
      
         
            LIITE
            Korvataan direktiivin 2003/85/EY liite XI seuraavasti:
            ”
                  
                     LIITE XI
                     A OSA
                     
                        Kansalliset laboratoriot, joilla on lupa käsitellä eläviä suu- ja sorkkatautiviruksia
                     
                     
                                 Jäsenvaltio, jossa laboratorio sijaitsee
                              
                              
                                 Laboratorio
                              
                              
                                 Laboratorion palveluita käyttävät jäsenvaltiot
                              
                           
                                 ISO-koodi
                              
                              
                                 Nimi
                              
                           
                                 AT
                              
                              
                                 Itävalta
                              
                              
                                 Österreichische Agentur für Gesundheit und Ernährungssicherheit
                                 Veterinärmedizinische Untersuchungen Mödling
                              
                              
                                 Itävalta
                              
                           
                                 BE
                              
                              
                                 Belgia
                              
                              
                                 Laboratory for Exotic Viruses and Particular Diseases of the federal research centre Sciensano, Uccle
                              
                              
                                 Belgia
                                 Luxemburg
                              
                           
                                 CZ
                              
                              
                                 Tšekki
                              
                              
                                 Státní veterinární ústav Praha, Praha
                              
                              
                                 Tšekki
                              
                           
                                 DE
                              
                              
                                 Saksa
                              
                              
                                 Friedrich-Loeffler-Institut
                                 Bundesforschungsinstitut für Tiergesundheit,
                                 Greifswald – Insel Riems
                              
                              
                                 Saksa
                                 Slovakia
                              
                           
                                 DK
                              
                              
                                 Tanska
                              
                              
                                 Danmarks Tekniske Universitet, Veterinærinstituttet, Afdeling for Virologi, Lindholm
                                 Danish Technical University, Veterinary Institute, Department of Virology, Lindholm
                              
                              
                                 Tanska
                                 Suomi
                                 Ruotsi
                              
                           
                                 EL
                              
                              
                                 Kreikka
                              
                              
                                 Διεύθυνση Κτηνιατρικού Κέντρου Αθηνών, Τμήμα Μοριακής Διαγνωστικής, Αφθώδους Πυρετού, Ιολογικών, Ρικετσιακών και Εξωτικών Νοσημάτων, Αγία Παρασκευή Αττικής
                              
                              
                                 Kreikka
                              
                           
                                 ES
                              
                              
                                 Espanja
                              
                              
                                 
                                             —
                                          
                                          
                                             Laboratorio Central de Sanidad Animal, Algete, Madrid
                                          
                                       
                                             —
                                          
                                          
                                             Centro de Investigación en Sanidad Animal (CISA), Valdeolmos, Madrid
                                          
                                       
                              
                                 Espanja
                              
                           
                                 FR
                              
                              
                                 Ranska
                              
                              
                                 Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale de Maisons-Alfort
                              
                              
                                 Ranska
                              
                           
                                 HU
                              
                              
                                 Unkari
                              
                              
                                 Nemzeti Élelmiszerlánc-biztonsági Hivatal, Állategészségügyi Diagnosztikai Igazgatóság (NÉBIH-ÁDI), Budapest
                              
                              
                                 Unkari
                              
                           
                                 IT
                              
                              
                                 Italia
                              
                              
                                 Istituto zooprofilattico sperimentale della Lombardia e dell'Emilia-Romagna, Brescia
                              
                              
                                 Italia
                                 Kypros
                              
                           
                                 NL
                              
                              
                                 Alankomaat
                              
                              
                                 Wageningen Bioveterinary Research (WBVR), Lelystad
                              
                              
                                 Alankomaat
                              
                           
                                 PL
                              
                              
                                 Puola
                              
                              
                                 Zakład Pryszczycy Państwowego Instytutu Weterynaryjnego – Państwowego Instytutu Badawczego, Zduńska Wola
                              
                              
                                 Puola
                              
                           
                                 RO
                              
                              
                                 Romania
                              
                              
                                 Institutul de Diagnostic și Sănătate Animală, București
                              
                              
                                 Romania
                              
                           
                                 UK
                              
                              
                                 Yhdistynyt kuningaskunta
                              
                              
                                 The Pirbright Institute
                              
                              
                                 Yhdistynyt kuningaskunta
                                 Bulgaria (1)
                                 
                                 Kroatia (1)
                                 
                                 Viro (1)
                                 
                                 Suomi (1)
                                 
                                 Irlanti (1)
                                 
                                 Latvia (1)
                                 
                                 Liettua (1)
                                 
                                 Malta (1)
                                 
                                 Portugali (1)
                                 
                                 Slovenia (1)
                                 
                                 Ruotsi (1)
                                 
                              
                           B OSA
                     
                        Laboratoriot, joilla on lupa käsitellä eläviä suu- ja sorkkatautiviruksia rokotteen valmistusta varten
                     
                     
                                 Jäsenvaltio, jossa laboratorio sijaitsee
                              
                              
                                 Laboratorio
                              
                           
                                 ISO-koodi
                              
                              
                                 Nimi
                              
                           
                                 DE
                              
                              
                                 Saksa
                              
                              
                                 Intervet International GmbH/MSD Animal Health, Köln
                              
                           
                                 NL
                              
                              
                                 Alankomaat
                              
                              
                                 Boehringer-Ingelheim Animal Health Netherlands BV, Lelystad
                              
                           
                                 UK
                              
                              
                                 Yhdistynyt kuningaskunta
                              
                              
                                 Merial, S.A.S., Pirbright Laboratory, Pirbright (2)
                                 
                              
                           
               ”
            
               (1)  Palvelujen käyttö 68 artiklan 2 kohdan mukaisesti 29 päivään maaliskuuta 2019 asti.
            
               (2)  Sovelletaan 29 päivään maaliskuuta 2019 asti.